פלהיב

פלהיב (או פלה"ב) - הלחם של פלמ"ח והיב - הייתה יחידת הבדואים של הפלמ"ח במלחמת העצמאות והיוותה את הגרעין ליחידת המיעוטים של צה"ל.

רוב החיילים היו בני השבטים ערב-אל-היב וערב-אל-זנגרייה מהכפר טובא-זנגרייה.

היוזמה המשותפת, שהולידה את הפלה"ב, נבעה מהקשר המיוחד בין תושבי הכפר ובין היישוב היהודי בגליל. מנהיג הכפר, השיח' אבו יוסוף חוסיין מוחמד, היה מסוכסך עם נציגות הוועד הערבי העליון בצפת, לכן פנה, במהלך מבצע יפתח, אל יגאל אלון וביקש לצרף את כוחותיו לכוח היהודי.

לקריאה נוספת 
 זאב שיף ואיתן הבר, "לקסיקון לביטחון ישראל", הוצאת זמורה ביתן, מודן, מהדורה שנייה מתוקנת ומורחבת, עמוד 423.
 שאול דגן, 1993,  פל היב- בדווים בפלמ"ח בימי תש"ח,  המרכז לחקר כוח המגן ע"ש ישראל גלילי.    

יחידות הפלמ"ח
יחידות ההגנה